APROBACIÓN RELACIÓN DEFINITIVA, DESIGNACIÓN DO TRIBUNAL E DATA DA SÚA CONSTITUCIÓN E REALIZACIÓN DO PRIMEIRO EXERCICIO (PRAZA TÉCNICO MEDIO ADMÓN. ESPECIAL).
ADMINISTRACIÓN LOCAL — Provincial — Deputación Provincial (Persoal, oposicións, 14/05/2015)

A deputada delegada de Persoal, en virtude das competencias delegadas da Presidencia, ditou a seguinte “No Boletín Oficial da Provincia de Pontevedra (BOPPO) do 31 de marzo de 2015 publicouse a Resolución do 25 de marzo de 2015 pola que se fixo pública a relación provisional de aspirantes admitidos e excluídos ó proceso selectivo convocado pola Resolución Presidencial de 21 de xaneiro do 2015 para a provisión de unha praza de técnico medio en Administración Especial vacante no cadro de persoal funcionario da Deputación de Pontevedra. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, Primeiro. Relación definitiva.—Aprobar a relación definitiva de aspirantes admitidos e excluídos publicada no BOPPO núm.61, de 31 de marzo de 2015, ó non se formular ningunha reclamación dentro do prazo establecido. Segundo.—Tribunal cualificador e realización do primeiro exercicio. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: A constitución do Tribunal terá lugar o día 25 de maio de 2015, ás 8:30 horas, no Pazo Provincial. O primeiro exercicio terá lugar o día 28 de maio de 2015, ás 8:30 horas, no Pazo Provincial. De acordo co disposto nas bases da convocatoria os membros dos tribunais deberán absterse de intervir, comunicándollo ó presidente, cando concorran neles algunha das circunstancias previstas no artigo 28 da Lei 30/92 de réxime xurídico das administracións públicas e do procedemento administrativo común, así como se realizaron tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do Tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base sexta da convocatoria, os dereitos de exame reintegraránselles de oficio ós interesados excluídos da relación de admitidos”. O que lle comunico para o seu coñecemento e demais efectos. Contra esta Resolución poderase interpoñer un recurso potestativo de reposición ante o mesmo órgano que a ditou no prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99 de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente. Pontevedra, a 7 de maio de 2015.—O Secretario, Carlos Cuadradro Romay.